Lotynoamerikiečiai
Lotynoamerikiečiai arba lotynų amerikiečiai (isp. latino, latina, dgs. latinos, latinas) – demonimas, kuriuo vadinamas žmogus, gyvenantis ar kilęs iš Lotynų Amerikos, ispanakalbis JAV gyventojas. Pavadinimas kilo iš sutrumpintos žodžio latinoamericano (lotynoamerikietis) formos. Šis terminas taikomas įvairiai: JAV oficialiai latino vadinami visi iš Lotynų Amerikos kilę ispaniškos kultūros asmenys, nepriklausomai nuo jų rasės. O šnekamojoje kalboje šis terminas daugiausia taikomas Lotynų Amerikos kilmės metisams, netgi įtraukiant ispanakalbius indėnus, bet neįtraukiant ispanakalbių baltųjų ir juodaodžių gyventojų.